|  |
| --- |
|  |




**Drejtora për Kulturë, Rini dhe Sport**

**RAPORTI I AKTIVITETEVE TË DKRS-së**

***Janar – Qershor 2020***

**Drejtora për Kulturë, Rini dhe Sport**

Duke pasur parasysh kalendarin e gjerë të aktiviteteve kulturore, rinore dhe sportive ngjarjet e shënuara dhe festat shtetërore e kombëtare, dhe me qëllim të nxitjes, afirmimit, begatimit dhe organizimit të jetës artistike në qytet e më gjerë dhe që kjo të bëhet në mënyrë sa më cilësore, artistike dhe institucionale si drejtori jemi munduar që vazhdimisht të jemi sa më afër qytetarëve.

***Sektori i Kulturës***

***Flaka e Janarit 2020***

“Flaka e Janarit 2020”, u hap me akademi kushtuar dëshmorit Xhevat Qerimi. Me një akademi kushtuar dëshmorit të Kombit Xhevat Qerimi, në Gjilan u hap zyrtarisht edicioni i 29-të i Manifestimit "Flaka e Janarit 2020". Në këtë ceremoni, është vlerësuar lart veprimtaria atëdhetare e dëshmorit, vdekja e hershme "aksidentale" e të cilit, edhe sot e asaj dite mbetet misterioze, ndërsa kontributi i tij për lirinë e popullit shqipitar, mbetet i vecantë, u tha mes tjerash në këtë akademi.

Manifestimi tradicional “Flaka e Janarit 2020”, filloj me homazhe në kompleksin e varrezave të dëshmorëve, duke u vlerësuar lartë kontributi dhe sakrifica e dëshmorëve dhe heronjve, në nderim e dedikim të të cilëve mbahet tradicionalisht ky manifestim në kontinuitet. Gjatë ditës janë bërë vizita e homazhe te lapidari i heronjve, Rexhep Mala e Nuhi Berisha, si dhe vizitë në Kazermën e FSK-së, ndërkaq në mbrëmje u bë ndezja e Flakadanit, që shënoj zyrtarisht fillimin e manifestimit të 29-të të “Flakës së Janarit 2020”.

“Akademia e Flakës”, aktivitet ky në kuadër të manifestimit kulturor “Flaka e Janarit 2020”, që këtë vit i kushtohet kryengritësit të Anamoravës, kolosit të kombit, Abdullah Tahiri, në 21 vjetorin e rënies. Akademinë e hapi, Shpresa Kurteshi Emini, kryesuese e Kuvendit Komunal të Gjilanit, Edicioni i sivjetmë i dedikohet, heroit të kombit, Abdullah Tahiri, i cili si në angazhimet e ndryshme studentore si dhe ato politike kundër regjimit jugosllav, tregoi një heroizëm të jashtëzakonshëm duke shpërndarë idenë e çlirimit dhe duke luftuar për të drejtën e popullit shqiptar për të jetuar të lirë dhe për t ë bërë shtetin e Kosovës. Për të vazhduar po të njëjtën ditë me ekspozitën e arteve figurative - pamore në orën 17:00, ku edhe këtë vit kishte prurje të punimeve të shumta artistike, këtë edicion fitues i penelit të flakës u shpall Zeqirja Rexhepi - në pikturë, artist ky i cili jeton dhe vepron në Kanada. Ekspozita “Peneli i Flakës” si objektiv të saj ka prezentimin e vlerave artistike në këtë manifestim shumë kulturor, kjo ekspozitë në vazhdimësi ka zgjuar interesim të madh ndër artistë të kësaj lamie për të marrë pjesë në këtë ngjarje. Gjithmonë “Peneli I Flakës” ka përkrahur të gjithë artistët që kanë ofruar punë me vlera artistike pa dallim moshe, gjinie dhe vendi nga kanë ardhur, shumica e artistëve nga Kosova dhe jashtë saj janë promovuar dhe afirmuar falë këtij manifestimi. Në Galerinë e Arteve në Gjilan, 44 artistë pamorë nga të gjitha trojet shqiptare, por edhe jashtë vendi, kanë ekspozuar punimet e tyre në një ekspozitë të përbashkët, e cila ka qëndruar e hapur deri në fund të Manifestimit kulturor “Flaka e Janarit 2020”. Në kuadër të “Flakës së Janarit 2020”, në Gjilan, nën përkujdesjen e kryetarit të Komunës së Gjilanit, Lutfi Haziri, është mbajtur Akademi Përkujtimore në përvjetorin e vdekjes së presidentit historik të Kosovës, dr. Ibrahim Rugova, në të cilën pos ish-bashkëpunëtorëve të tij të dikurshëm të ngushtë, kanë marrë pjesë edhe anëtarë të familjes Rugova.

Nga data 22 – 26 janar 2020, përmes gjithë aktiviteteve të mbushura me art, teatër e vlera të larta artistike, në Teatrin e Gjilanit, në kuadër të Festivalit të Dramës Shqipe “Talia e Flakës” janë dhënë shfaqje nga trupat e teatrot më të mira shqiptare që nga Teatri Kombëtar i Kosovës e deri tek Teatri “Etno Fest” Kukaj. Të gjitha këto netë vërtetuan dhe vulosën idenë që publiku Gjilanit dhe dashuria e tyre për teatrin janë një. Festivali i Dramës Origjinale Shqipe bashkë me 2 programet e veta “Flaka esPRESSo dhe Flaka INTERAKTIVE” sollën freskinë e munguar duke konfiguruar dhe ridizajnuar edhe formën e këtij festivali. Kafet, diskutimet, takimet mes miqsh, kujtimet, evokimet, përshtypjet e vlerësimet mbi dhe për festivalin do të mbahen mend gjatë si diçka inovative dhe shumë e nevojshme.

Xixat e Flakës-Ky festival pati edhe mysafirët e “Xixave” që ishin Ina Geci, Rron Jakupi, Emda Rexhepi, Albina Jakupin dhe Korin “Xixat” që interpretuan këngën “Heal the world”. Mysafire ishte edhe Vlera Kastrati, që interpretoi këngën “Ti Shqipëri”, Alea Syla – “O vendi im” dhe Grupin e Valltarëve “Dancing House” me koreografen Naski Shabani, që vallëzuan nën ritmin e këngëve “Rrjedhë në këngë e ligjërime”, “Sot ka festë Kosova” dhe “Jam Kosovë e jam Shqipëri”. Poeti Rexhep Shahu me poezinë “Ndoshta më ke dashtë”, ishte fitues e “Penës së Flakës 2020”, pasi u përzgjodh nga një juri e përbërë nga: Donikë Dabishevci, Sarë Gjergji dhe Gjylishene Berisha. Përndryshe, në hapësirat e Bibliotekës “Fan S. Noli”, ku ishin mbledhur adhurues të shumtë të fjalës së bukur, 21 poetë të përzgjedhur paraprakisht nga grupi punues, konkurruan për Çmimin e poezisë më të mirë të Manifestimit, Këngëtarja Lumturie Shabani është fituese e Festivalit të Muzikës “Fest Flaka 2020”, të cilin e ka ndarë zonja e parë e qytetit, Mirvete Bajrami Haziri, në kuadër të “Flakës së Janarit”. Kjo këngëtare e re ka marrë besimin e jurisë përzgjedhëse, kurse vendi i dytë është ndarë për këngëtarin Liridon Sadriu, e treti për këngëtaren Greta Azizi. Ndryshe, fillimisht është paraqitur Ansambli i Këngëtarëve “Gjilani” me dirigjente Florentina Rushiti – Bajrami, që kanë interpretuar këngën “Pyet Kosova”, që u kushtohet vëllezërve Gërvalla dhe Kadri Zekës. Ishte ky edicioni i 29 me radhë i Manifestimit “Flaka e Janarit”, i cili për tri javë rresht ishte i organizuar nën përkujdesjen e kryetarit të Komunës së Gjilanit, Lutfi Haziri e që këtë vit iu dedikua kolosit Abdullah Tahiri, hero i kombit, por që ky manifestim ka nderuar edhe heronjtë e tjetër të Kosovës e Shqipërisë, të rënë në janarët e kuq të lirisë. Ky manifestim dëshmoi se Gjilani është kryeqendër kulturore dhe historike në nderim të heronjve dhe dëshmorëve, që bënë që Gjilani dhe gjilanasit të identifikohen me krenari me “Flakën e Janarit”.

**15-17 Shkurt -Dita e Shpalljes së Pavarësisë-** Nga data 10 deri me17 Shkurt, për nder të dymbëdhjetëvjetorit të shpalljes së Pavarësisë së Kosovës, organizuam fushatën sensibilizuese Foto-Kampanja Online “ FESTO TRADICIONALISHT”, me veshje Kombëtare, e që u ekspozuan në faqen e Drejtorisë pjesë e së cilës ishin stafi i kryetarit, stafi i drejtorisë së kultures, drejtoritë, komuniteti artistik i qytetit, gratë aktive të qytetit dhe nga fëmijët.Me 16 Shkurt- Vazhduam me Festivalin e Këngëve dhe Valleve “Gjilani Fest 2020”, në të cilën morën pjesë Ansamble nga të gjitha trevat. Me datë 17 Shkurt, në Dymbëdhjetë vjetorin e Pavarësisë, në ngritje të vlerave tona kombëtare e shtetërore u mbajtën homazhe në kompleksin e varrezave të dëshmorëve, duke u vlerësuar lartë kontributin dhe sakrificën e dëshmorëve dhe heronjve dhe duke vazhduar me Akademinë për nder të kësaj dite historike. Në të njejtën ditë u mbajt edhe ceremonia e ndarjes së çmimeve “ Heroinat e Qytetit”, të ndara nga kryetari z. Haziri, ku me këtë çmim u shpërblyen, Hyrije Baftiu, Fatime Ahmeti dhe Mevlide Hyseni. Koncert festiv me soprano Ardita Meni dhe piano Genita Hoxha.

**M 5-6 -7 Mars, Dita e Dëshmorëve-** Ky aktivitet u shënua me homazhe në kompleksin e varrezave të dëshmorëve dhe gjithashtu në mbrëmje u bë ndezja e flakadanit mbi lapidar bashkë me familjet e dëshmorëve. Për nderë të 7 Marsit ditës së Mësuesit, me 7 Mars, me mbështetjen e kryetarit Lutfi Haziri, e në bashkëpunim me Drejtorinë e Arsimit, në bashkëpunim me shkollën e muzikës është realizuar koncert për ditën e mësuesit.

**08 Mars 2020- Dita Ndëkombëtare e Gruas-**“Gratë e Qytetit tim”, aktivitet ky i realizuar në shenjë respekti për Ditën Ndërkombëtare të Gruas, me pjesmarrje të grave nga administrata e komunës dhe shoqëri civile.

**Me 11 Mars 2020**,- Qeveria e Republikës së Kosovës mori vendim për ndërprerjen e aktiviteteve kulturore, rinore dhe sportive si dhe kufizimin e lëvizjes së qytetarëve, kështu që aktivitetet e parapara për muajin Prill u anuluan.

**05 Maj 2020** –**Koncert live në karantinë, -**Gjatë kohës së pandemisë, u realizua koncert live në bashkëpunim me Diana Toska dhe Valdrin Halimi. Të cilët performuan në mënyrë virtuale për qytetarët e Gjilanit.

**Me 15 Maj 2020** –**Koncert live** **“Për ty Gjilan”-**Koncerti “Për ty Gjilan”, u mbajt në bashkëpunim me Klan Kosova dhe solistin e mirënjohur të qytetit Dritëro Shaqiri dhe grupin “Gjilani”, të cilët ofruan argëtim për qytetarët në kohë të vështirë të pandemisë.

**Me 19 Maj 2020-21 Vjetori i Rënies së heroit të kombit “Abdullah Tahiri”** -Për shkak gjendjes së pandemisë, një grupë e caktuar njerëzish vizituan dhe bënë homazhe tek busti i “Abdullah Tahiri” dhe tek varrezat e dëshmorëve.

**11- 25 Qershor 2020–“Ditët e Çlirimit**” **Viti i “Abdullah Tahiri”**-11 Qershor 2020 – Përkujtohet në 75 vjetorin e tij të ndarjes nga jeta, autori/shkrimtari të njohur Beqir Musliu. Këtë vit fitues i çmimit letrar “Beqir Musliu”, u shpall shkrimtari i mirënjohur Agim Gjakova. të cilin çmim e ndan kryetari i Komunës, Lutfi Haziri për arritje të veçanta në letërsi, në bashkëpunim me klubin letrar të krijuesve gjilanas Ars klubin “Beqir Musliu”. Fituesi është përzgjedhur nga juria e konkursit letrar “Beqir Musliu”, në përbërje: Sabit Rrustemi, Albina Idrizi dhe Nexhat Rexha.

**12 Qershor 2020- Mbledhja solemne për nder të “Ditëve të Çlirimit”-**Mbledhja Solemne me rastin e 21 vjetorit të “Ditëve të Çlirimit”, u mbajt nga ana e drejtorëve të komunës dhe kryetarit Haziri.

**13 Qershor 2020- Vizitë përkujtimore familjes së Nysret Hajdarit-** Në kuadër të shënimit të ditëve të lirisë, kryetari i Komunës, Lutfi Haziri, i shoqëruar nga nënkryetari Arbër Ismajli dhe drejtoresha e Kulturës Deniza Limani, kanë vizituar fshatin Dobërçan, konkretisht familjen e hoxhës Nysret Hajdari, të cilin regjimi serb me 13 qershor 1999 e kishte ekzekutuar, duke shkaktuar edhe djegien e shtëpive nëpër fshat dhe objekteve të kultit.

**14 Qershor 2020- Ndarja e çmimit “Beqir Musliu” dhe Ndarja e Mirënjohjeve,** Gjatë kësaj dite, duke respektuar masat e pandemisë u bë Ceremonia e ndarjes se çmimit “Beqir Musliu”si dhe ndarjae mirënjohjeve me rastin e 21 –vjetorit të Ditës së Çlirimit në Shëndetësi, Bujqësi, Ekonomi dhe Shërbyesi Civil i dalluarnë Kulturë, Rini, Sport, Letërsi, Art Muzikor, Art Letrar dhe Art Vizuel. Gjithashtu janë nderuar me mirënjohje personalitetet e vitit, Adriana Matoshi dhe Fatmir Spahiu në kuadër të shënimit të ditëve të clirimit, kryetari Haziri ka nderuar me mirënjohje aktorët Adriana Matoshi dhe Fatmir Spahiu, të cilët po shkelqejnë në arenën ndërkombëtarë. Koncert nga shtëpia i mbajtur në bashkëpunim me shkollën e muzikës.

**15 Qershor 2020-** Është bërë ndarja e çmimeve “Agim Ramadani”, “Idriz Seferi” dhe pastaj kemi vazhduar me Homazhe në Varrezat e Dëshmorëve për nder të 21-vjetorit të Ditëve të Çlirimit. Në shenjë falenderimi gjatë kësaj kohe pandemie, u realizua edhe Defilim i heronjve të Gjilanit-Covid-19 (Policia Rajonale e Kosovës, FSK-ja, Mjekët dhe Infermierët, Zjarrfikësit, Rojet e Pyjeve, QOE-Gjilan).

**25 Qershor 2020-** Është bërë inaugurimi i shtatores së heroit të kombit, Abdullah Tahiri!

***Sektori i Rinisë***

Duke patur bashkëpunim të mirë me të gjitha organizatat rinore, klubet rinore dhe vullnetarët rinor ne kemi arritur që gjatë këtij viti të kemi disa aktivitete ku kemi hasur shumë vështërsi pasi që pandemia ka kufizuar të gjitha mundësitë për të qenë aktiv me aktivitete si dhe mungesa e financimeve për ojq po shkakton vështërsi të mëdha në këtë sektor.

1. Më 11 Janar, OJQ LIZA-R në bashkëpunim edhe me DKRS (sektori i rinisë) përfundoi Projektin " Fuqizimi i rinisë dhe rritja e pjesëmarrjes", ku u çertifikuan 100 të rinj.

2. Më 28 Shkurt DKRS (sektori i rinisë) së bashku me IPKO Foundation dhe UNICEF bën hapjen e puntorisë UP SHIFT me temë “ Puntoria për Ndikim Social”.

3. Më 21 Mars DKRS realizoi një video sensibilizuese për personat(fëmijët) me nevoja të vecantë, në ditën ndërkombëtare për Sindorm Doën.

4. Më 3 Prill, Rotary Club Gjilan në bashkëpunim me DKRS, dhan një donacion me libra në gjuhën angleze për studentët dhe me mjete shkollore për fëmijët.

5. Më 5 Prill, në ditën ndërkombëtare të vullnetarizmit, DKRS (sekotri i rinisë) së bashku me një grup i vullnetarëve, kanë bërë shpërndarjen direkte të materialit vetëdijesues për qytetarë dhe biznese, për informimin e tyre të përgjithshëm se si mund të mbrohen nga Covid19, por edhe hapat që duhet të ndjekin në raste të kushteve emergjente.

6. Më 22 Prill, DKRS ju bashkangjit aktivitetit komuanl në ditën ndërkombëtare të tokës, për të mbjell fidane.

7. Më 27 Prill, DKRS në bashkëpunim me Flaka Baliun realizuan aktivitetin online “ Yoga Class”.

8. Më 2 Maj, DKRS në bashkëpunim me Rinor Behlulin, Instruktor i Fitnesit realizuan disa ushtrime nëpërmjet videos online për të gjithë të interesuarit.

9. Më 26 Maj, Zyra e Kryetarit në bashkëpunim me DKRS (sektori i rinisë) dhe partneret UNICEF, Ipko Foundation lanësuan puntorinë “ Ëiki/ PONDER, ku do të aftësohen 40 të rinj.

10. Më 14 Qershor, DKRS respektivisht sektori i rinisë ndan mirënjohje për më të dalluarit në rini në katër kategori: 1. Donjeta Poroshtica – E dalluara e vitit; 2. Dritor Mehmeti – Vullnetarizëm dhe avokim të çshtjeve rinore; 3. ANP – vlerësohet për aktivitete rinore ndëretnike; 4. Basket Shishe – ngritja e vetëdijës në fushën e ambientit; 5. Vullentarët e Qytetit- aktiviteti me të rinjë “KEA”, në fushën e kulturës, rinisë dhe artit.

***Sektori i Sportit***

Komuna e Gjilan tanimë shquhet për organizimin e veprimtarive sportive që janë të shumta dhe të ngjeshura, në sektorin e Sportit është bërë përpjekje edhe pse me vështirësi duke pasur parasysh problemet dhe nevojat e mëdha financiare të klubeve të shumta sportive të qytetit të Gjilanit. Në fillim të vitit kalendarik 2020, është përgaditur plani i punës për këtë vit si në çdo sektor tjetër, ku janë paraparë që të zhvillohen shumë aktivitete dhe të përkahen klubet të cilat i zhvillojnë aktivitetin në komunën tonë përmes thirrjes publike. Për shkak të pandemisë Covit-19, sektori i sportit i është pamundësuar mbajtja e aktiviteteve të cilat janë paraparë të zhvillohen ne bazë të kalendarit të aktiviteteve sportive për vitin 2020 e të cilat kanë qenë të shumta.

Aktiviteti i parë që është zhvilluar është me sportistet eminent të komunës sonë të cilët në mënyrë vullnetare kanë shprehur dëshirën për të realizuar aktivitete në formë virtuale duke shfaqur ushtrime nga shtepia, të cilat i kemi prezentuar në faqen tonë e cila është aktive në rrjetin social Facebook.

Poashtu më datë 23 Qershor, në bashkëpunim me Komitetin Olimpik të Kosovës kemi organizuar “Diten Olimpike 2020” më fëmijët e lindur në vitin 2008, në mënyrë virtuale ku nga gjithësej 28 komuna pjesëmarrëse, Komuna jonë ka arritur të zë vendin e dytë. Komiteti Olimpik i Kosovës, nëpërmjet RTK-së, ka shpallur 6 komunat fituese nga organizimi i Komitetit Olimpik të Kosovës në bashkëupunim me drejtoritë për kulturë, rini dhe sport nëpër komunat e Kosovës dhe e ka shpallur komunën e Gjilanit të renditur në vendin e dytë si video me më së shumti pjesmarrës fëmijë të lindur në vitin e Pavarësisë nga të gjitha komunat e Kosovës, dhe kemi arritur me 120 pikë. Bashkëpunimi me drejtor, profesorë dhe trajnerë të klubeve sportive duke i mundësuar nxënësve që të bëjnë video duke vrapuar apo duke bërë ndonjë aksion atraktiv sportiv. Video e Komunës së Gjilanit mori pjesë me mbi 350 fëmijë të lindur në vitin e Pavarësisë në shënimin e Ditës Olimpike nga komuna e Gjilanit.

Drejtoresha e Dkrs-së , më kërkesë të klubeve sportive të cilat zhvillojnë aktivitetin e tyre në Palestren e Sporteve ‘Bashkim Selishta-Petriti”-Gjilan, ka takuar klubet sportive dhe iu ka sqaruar mënyrën se si mund ta shfrytëzojnë këtë hapësirë sportive. Pas takimit që ka pasur me Komitetin Olimpik të Kosovës, ka njoftuar se iu mbetet klubeve që të vendosin se kur të fillojnë me stërvitjet bazuar në Këshillat e OBSH-së, udhëzimet e MSH-së dhe IKSHP-së, si dhe në instruksionet e Federatave Ndërkombëtare! Sektori i sportit ka mbajtur kujdestari të rregullt në objektet sportive si:Palestrën e sporteve, stadiumin e qytetiti si dhe stadiumin ndihmës. Gjithashtu ka zhvilluar takime të shumta me klubeve dhe shoqata sportive të qytetit për nevoja të ndryshme .

**Biblioteka e Qytetit “Fan S Noli” Gjilan**

Këtë vit, që nga fillimi i vitit 2020, përgjatë muajve Janar-Qershor, Biblioteka e Qytetit “F.S. Noli”, ka pasur numër dukshëm më të reduktuar të aktiviteteve (krahasuar me vitin paraprak) brenda për brenda sektorëve dhe degëve të saj duke krijuar një statistikë të saktë por më të ulët për punën 6 mujore. Këta 6 muaj, mund të themi lirisht se janë muaj ku insitiutcioni i bibliotekës e ka kaluar gjendjen më të rënduar për shkak se nga 13 marsi e këtej (tre muaj e më shumë për shkakun e pandemisë) ka humbur edhe lexuesit e të rregullt, e megjithatë: Nga janari deri më 30 qershor, biblioteka në ndërkohë siç janë të paraqitura edhe në disa raporte periodike (Prejshpije.com) punëtorët e saj (në mungesë të lexuesëve) të ndarë në grupe (me reduktim) kanë bërë një transformim total të fondit të saj, duke e renditur fondin librar në mënyrën më të përshtatshme për përdoruesin e saj. Sipas rekomandimeve, biblioteka përmes një organizimi të përditshëm të orarit, së pari duke u kujdesur edhe për shëndetin e stafit të saj ka pasur përgjegjësi të përkujdesit edhe të fondit librar duke pasur parasysh ajrosjen dhe pastrimin permanent të saj. Gjithnjë përmes një organizimi të kujdesshëm biblioteka qendrore dhe ato në degë u kanë shërbyer lexuesëve vetëm huazimin e librit dhe materialeve tjera, e jo sallat për lexim.

Për shkak të masave dhe kujdesit ndaj virusit Covid, DKRS dhe Shtabi Emergjent i komunës së Gjilanit kanë vendosur që biblioteka të dezinfektohet me datë 30 mars 2020. Nga janari deri më 30 qershor, biblioteka duke mos humbur ritmin e saj profesional, në raftet e saja, në forma të ndryshme ka siguruar 1 mijë 402 libra të rinjë të të gjitha lëmive dhe shkencave.

Biblioteka, këto 6 muaj në formë blerje është pasuruar edhe me 120 gazeta ditore dhe 10 revista dhe materiale tjera bibliotekiste. Po gjatë këtyre gjashtë muajve biblioteka dhe degët e saj duke pasur një rënie të dukshme, kanë regjistruar 2309 anëtarë të rregullt, të cilët kanë huazuar dhe lexuar saktësisht 6028 libra që është dukshëm më i ulët se 6 mujori i vitit paraprak. Kurse sa i përket shfrytëzimit të sallave për lexim brenda këtyre muajve duhet shtuar se ato janë shfrytëzuar vetëm deri më 13 mars - **14 mijë 567** nxënës, studentë, pensionistë dhe lexues dhe shfrytëzues tjerë gjilanas dhe lexues edhe të regjionit të Anamoravës.

Duke parë nevojat e lexuesëve të saj, gjithnjë në masa të kujdesit, biblioteka jep në lexim edhe gazeta dhe revistat dhe shfrytëzimi i këtyre gazetave dhe revistave këto gjashtë muaj ishte mbi 430 nga studiues dhe hulumtues tjerë. Siç edhe e dini, nëse fillohet të shikohet në mënyrë kronologjike të ngjarjeve në Bibliotekën e Qytetit atëherë ato janë kështu. Në janar në bibliotekë është mbajtur Ora e Madhe Letrare e “Flakës së Janarit”. Po në muajin janar më datë 04, në kuadër të bashkëpunimit të Bibliotekës me autorë të vendlindjes është promovuar libri i autorit Halil Mala.

Më 25 janar promovim dhe bisedë e përbashkët e lexuesëve me autorin për romanin kontraverz “ZAZEN” të shkrimtarit Ag Apolloni. Më 15 shkurt përurim i veprës “Endërr e gjatë” të prof. Zymber Beshtica.07 mars 2020 “Dita e mësuesit”, nën mbikqyrje të Zyrës së kryetarit të komunës dhe në bashkëpunim të Bibliotekës së qytetit me DKRS është promovuar njëri ndër autorët më të njohur gjilanas për fëmijë -Hysen Këqiku me librin e tij të fundit “Varg i shkëputur”, autorit në të njëjtën kohë i është dhënë mirënjohje për veprën e tij.

* Më datë 17 shkurt “Dita e Pavarësisë” së Republikës së Kosovës në kuadër të aktivitetit kulturor të bibliotekës për festën e 17 shkurtit është bërë një program me Klubin e fëmijëve të vegjël një program artistik i udhëhequr nga Shpresë Hajdari, gjithashtu janë përzgjedhur 5 lexuesit më të dalluar për vitin 2019 nga biblioteka amë dhe nga degët e saj e ata janë: Elona Salihu, Erdonita Bugaçku,Taulant Osmani, Alba Kurteshi e Edisona Haziri.
* 24 prill -Dita botërore e Librit është festuar me një program online për lexuesit tanë e dhënë në faqen zyrtare të Bibliotekës në FB.
* Gjatë muajve e prill, maj dhe qershor punëtoret e bibliotekës Liridona Ismajli dhe Ariana Ahmeti si pjesëmarrëse të implementimit të projektit të bibliotekës kanë bërë trajnim dhe demonstrim online në projektiv “Digital Citizen” | Qytetari Digjital dhe Fondacioni BONEVET përmes pajisjeve BOSSON Add-on Kit ku në grupe (online) janë aftësuar dhe kanë trajnuar fëmijë dhe të rinj për të manovruar me këto mjete teknologjike të cilat janë dhururar bibiotekës nga po ky fondacion, por fondacioni BONEVET ka premtuar që për shkak të suksesit të treguar në trajnime dhe demonstrim, të shpërblej bibliotekën me disa paisje teknologjike.
* Që nga fillimi i muajit mars respektivisht 02 mars, tri bibliotekiste Lumturije Arifi, Mukadeze Behluli dhe Shqipe Latifi kanë ndjekur ligjëratat trijavore në formë trajnimi për ***Përpunimin e materialeve bibliotekiste*** për formimin e Katalogut elektronik të bibliotekës nga COBISS duke u licencuar si Kataloguese bibliotekare të Bibliotekës së Qytetit dhe duke fituar zyrtarisht të drejtën e Përdoruesit të licencës si katalogues më datë 29 maj 2020, dhe deri në fund të qershorit të këtij viti biblioteka ka në fondin e saj mbi 230 katalogë / skedarë të saj elektronik. Me 01 qershor, me nxënës dhe anëtarë të bibliotekës online është shfaqur programin kulturor - recitim dhe këngë me tematikë “Urime Dita Botërore e Fëmijëve”.

**Teatri i Qytetit – Gjilan**

**Talia e Flakës 2020-** Në edicionin e 29-të të festivalit mbarëkombëtar të dramës shqipe “Talia e Flakës 2020”, nga data 22-26 janar morën pjesë 5 (pesë) trupa teatrale nga Kosova e Shqipëria. Edicioni i 29-të u vlerësua si një prej edicioneve me programin më të mire artistic të shfaqjeve e trupave pjesëmarrëse. Flaka es**PRESS**o dhe Flaka **Interaktive** i sollën freski shtyllës së Talias duke e shtrirë rrjetin e aktiviteteve në një gamë më të gjerë të lokacioneve dhe gjithashtu duke e ndihmuar dramën shqipe përmes formave kreative të zhvillimit të politikave kulturore të saj. Në Flaka es**PRESS**o, pas çdo shfaqjeje, mysafirët, mediat partnere e miqtë e fesivalit, pinin kafe e diskutonim dhe analizonim shfaqjet, lojën, regjinë, konceptet e dramën në vete. Në **Flaka Interaktive**, profesionistë të fushave të ndryshme përmes punëtorive, ligjëratave e interaktivitetit, shtjelluan tema të ndryshme rreth zhvillimit të teatrit, dramës shqipe dhe rreth marketingut digjtial dhe mundësive të jastëzakonshme të tij. Emrat si **Zana Hoxha, Vullnet Sanaja, Armend Ukshini, Ylber Nuredini, Josif Papagjoni, Fadil Hysaj, Nebi Islami,**etj., krijuan momente të paharrueshme në kuadër të **Flakës Interaktive.**

Në natën finale, në ceremoninë e ndarjes së çmimeve të Talias, u ndanë edhe çmimet e festivalit si: *Shfaqja më e mirë, Regjia m e mire, Drama më e mirë origjinale, Aktori më i mirë, Aktorja më e mire dhe Çmimi për vepër jetësorë dhe karrierë.*

Shfaqja e Teatrit të Gjilanit “a.y.l.a.n” mori 2 çmimet kryesore të festivalit: Shfaqja më e mire dhe regjia më e mire. Është bërë dizajnimi i kalendarit kulturor të shfaqjeve dhe programeve tona;14 shkurti kreativ me shfaqjen **“Vrapo pas gruas tënde”** dhe pastaj poashtu edhe organizimi me rastin e festës së përvjetorit të pavarësisë së Kosovës

Në Teatrin e Qytetit të Gjilanit nga **Shkurti** kanë filluar edhe vizitat e teatrove tjera të Kosovës duke e vërtetuar faktin se Teatri i Gjilanit është tashmë qendër kulturore e Kosovës në të cilin zhvillohen dhe vendosen edhe politikat kulturore ne nivel qendror; Publikimi dhe dizajnimi i programit kulturor ose repertoarit për muajin Mars; Fillimi i provave për premierën e shfaqjes “Budallenjtë” nga Neil Simon, regjisor: Agon Myftari.

Vendimi për mbylljen e aktiteteve për shkak të parandalimit të përhapjes së virusit Covid 19

27 mars, transmetojmë shfaqjen e parë online në nivel të Kosovës e cila merr mbi 30,000 shikime online duke u bërë teatri i pare që krijon kauzen kulturore #rrinshpishikoteater #teatrineshpi

Nga data 11 mars kemi anuluar programin e paraparë për shkak COVID 19 dhe gjithashtu kemi bërë dezinfektimin e gjithë objektit të teatrit.

Në **Prill**, Teatri i Gjilanit si iniciator bashkë me Teatrin Kombetar të Kosoves, organizojne per here të pare kalendarin online të teatrove të Kosovë. Shfaqjet tona marrin mbi 100 mijë shikime nga spektatori virtual. Motoja e kalendarin online ishte: Teatri ka ekzistuar para nesh dhe do të ekzistojë përgjithmonë. #rrinshpishikoteater #teatrinshpi

Edhe në **Maj**, Teatri i Gjilanit si iniciator bashkë me Teatrin Kombetar të Kosoves, organizuam prapë kalendarin online të shfaqjeve tona. Shfaqjet tona gjatë muajit maj arritë të marrin mbi 120 mijë shikime nga spektatori virtual. Kemi pasur feedback shumë pozitiv nga shikuesit tanë. Poashtu në Maj, kemi hapur konkurset për rekrutimin / pranimin e stafit teknik dhe artistik.

Në fund të **Qershorit** kanë përfunduar të gjitha procedurat e rekrutimit të stafit duke u bërëkështu teatri i parë në nivel vendi që ka rregulluar përfundimisht statusin e tij juridik e financiar.

Edhe këtë vit Teatri ynë, është ndër teatrot me **produktivitetin më të madh kultuor në Kosovë**, dhe ndër teatrot me numrin më të madh të vizitorëve. Është **teatri i parë** i qytetit që ka krijuar:

* Repertoarin ose kalendarin mujor të shfaqjeve dhe që e ka mbajtur e vazhdon ta mbajë atë edhe sot, për çdo muaj;
* Kemi themeluar **Teatrin Magjik të Fëmijëve** dhe vazhdojmë ta mbajmë aktiv vazhdimisht;
* Ndër teatrot që ka marrë vëmendjen dhe përkrahje financiare të projekteve të tij nga programe të ndryshme ndërkombëtare si psh: Platforma Kulturore 2019 dhe Culture for Change / Kultura për Ndryshim, etj. që përfshijnë përkrahjen e projektit të teatrit “Biblioteka e Teatrit Magjik”.
* Rregullimin e statusit përfundimtar të teatrit duke rregulluar kontratat e stafit dhe kodin buxhetor për teatrin tone.

**Muzeu i Qytetit**

Gjatë pjesës së parë të këtij viti Janar- Qershor 2020, me një koordinim të përbashkët, ishin planifikuar një sërë veprimtarishë kulturore, edhe sa i përket trashëgimisë kulturore po edhe mbarëvajtjes së punës, vizitave në Muzeun e Qytetit po edhe dhurimeve të eksponateve nga vullneti i mirë i qytetarëve.

Gjatë muajit janar u organizua një ekspozitë me veshjet kombëtare të kësaj treve si dhe , ekspozitë kjo e shoqëruar edhe me rite e këngë të traditës sonë nga nxënësit e gjimnazit “Xhavit Ahmeti” të Gjilanit, nën përkujdesjen e profesoreshës Shqipe Sijarina. Ekspozita zgjoi një interesim të dukshëm të publikut dhe ishte e hapur shtatë ditë.

Gjatë muajit shkurti, në prag të 12 vjetorit të Pavarësisë, me iniciativën e Drejtorisë për Kulturë, Rini dhe Sport të Gjilanit, u zhvillua një fushatë me ekspozimin e veshjeve kombëtare përmes fotografisë, nën moton“ Festo tradicionalisht”. Në këte fushatë, përveç qytetarëve të shumtë të komunës, morën pjesë edhe njerëz të jetës politike, administrative, publike e kulturore të Gjilanit, të cilët senzibilizuan në masë të madhe opinionin përmes ekspozitimit të fotografive nëpër rrjete sociale, portale e, edhe në media. Kjo fushatë, ishte e para e këtij lloji në Kosovë.

Gjithashtu, po përmes një koordinimi të përbashkët, në Muzeun e Qytetit, para dhe pas 17 Shkurtit – Ditës së Pavarësisë së republikës së Kosovës, u realizuan vizita të organizuara nxënësish, që nga parashkolloret e, deri të studentët e Universitetit publik, “Kadri Zeka” të Gjilanit.

Në pjesën e dytë të shkurtit dhe pjesën e parë të marsit, filluam dhe bëmë përgatitjet për shënimin e Ditës së Verës po edhe të veprimatrive të rregullta vjetore si, Dita e Monumenteve Kulturore ( 18 prilli ) si dhe Dita e e Muzeve ( 18 maji ), por, këto veprimtari nuk u realizuan shkaku i pandemisë në shkallë botërore Covid – 19, që , në respektim të masave që u ndërmorën nga niveli qendror e ai komunal, u pezulluan jo vetëm veprimtaritë por, edhe daljet e rregullta në punë.

Vlenë të theskohet se gjatë majit, një numër qytetarësh vullnetmirë, i kanë dhuruar eksponate të vlefshme nga fusha e etnologjisë, Muzeut të Qytetit.